করোনার মতো নতুন ভাইরাস খুঁজে পেল চীন, কী হবে এবার?

ওয়েব ডেস্ক: নতুন করোনা ভাইরাসের সন্ধান! হবহু মহামারী ঘটানো করোনা ভাইরাসের মতোই যার কাজ। এমনকী নতুন হতে পারে আরও বেশি বিপজ্জনক! চীনের উহানের গবেষণাগার থেকে করোনা ভাইরাস ছড়িয়েছিল বলে অভিযোগ। সেই গবেষণাগারের পরীক্ষাতেই না কি সন্ধান মিলেছে এই ভাইরাসের। চীনের বিজ্ঞানী শি ঝেঙলির (Shi Zhengli) নেতৃত্বে গবেষণায় করোনা মহামারীর মতো ওই নতুন ভাইরাসের হদিশ মিলেছে। তাতেই চিন্তার ভাঁজ বেড়েছে। ওই ভাইরাস করোনা মহামারী ঘটানো সার্স কোভ ২-এর (SARS-CoV-2) মতো কাজ করে। সার্স, সার্স কোভ২, মের্সের মতো করোনা ভাইরাস মানুষকে সংক্রমিত করে। সাম্প্রতিকতম গবেষণায় শি দাবি করেছেন, তিনি অন্য একটি করোনা ভাইরাস পেয়েছেন। যাতে মানুষ সংক্রমিত হতে পারেন।

সেল জার্নালে (Cell journal) বর্তমান সপ্তাহেই এই গবেষণা রিপোর্ট প্রকাশিত হয়েছে। যা সার্স কোভ ২-এর মতোই আক্রান্ত করার জন্য এসিই২ ‘রিসেপ্টর’ ব্যবহার করে। ভাইরাসটির নাম এইচকেইউফাইভকোভ২ (HKU5-CoV-2)। যা মানুষের জন্য অত্যন্ত বিপজ্জনক। সরাসরি এটা থেকে মানুষ সংক্রামিত হতে পারেন। অথবা কোনও মাধ্যমেও হতে পারেন। বিজ্ঞানী শি’র উহান ইনস্টিটিউট অফ ভাইরলজি (Wuhan Institute of Virology), গুয়াংঝাউ ল্যাবরেটরি, গুয়াংঝাউ অ্যাকাডেমি অফ সায়েন্স এই গবেষণা করেছে। উল্লেখ্য, ওই ল্যাবেরটরি থেকেই করোনা ভাইরাস ছড়িয়েছিল বলে অভিযোগ ওঠে। করোনা ভাইরাস নিয়ে গবেষণা করার সময় দুর্ঘটনাবশত তা ছড়ায় বলে অভিযোগ ওঠে। যদিও এই বিষয়ে শির বক্তব্য ছিল, করোনা ভাইরাসের প্রাকৃতিক নিয়মেই উদ্ভব হয়েছিল। কিন্তু এখনও পর্যন্ত ওই ভাইরাসের প্রাকৃতিক উদ্ভব হওয়ায় কোনও প্রামাণ্য তথ্য নেই।

আরও পড়ুন: স্বাধীনতা চেয়ে আর একটি বাংলাদেশ? পাকিস্তানকে সতর্কতা সাংসদের